**ZAKON O STRATEŠKIM INVESTICIJSKIM PROJEKTIMA REPUBLIKE HRVATSKE**

(NN br. 133/13, 152/14 i 22/16)

Strateškim projektom smatrat će se projekt koji udovoljava sljedećim kriterijima:

1. u skladu je s dokumentima prostornog uređenja i
2. ima vrijednost ukupnih kapitalnih troškova ulaganja jednaku ili veću od 150.000.000,00 kuna ili
3. ima mogućnost biti sufinanciran iz fondova i programa Europske unije, a ukupna vrijednost kapitalnih troškova projekta jednaka je ili veća od 75.000.000,00 kuna ili
4. ostvaruje se na potpomognutim područjima, odnosno na području jedinica područne (regionalne) samouprave I. skupine ili na području jedinica lokalne samouprave I. i II. skupine,  sukladno s propisom kojim se uređuje regionalni razvoj Republike Hrvatske, a ukupna vrijednost kapitalnih troškova ulaganja na potpomognutom području jednaka je ili veća od 20.000.000,00 kuna ili
5. ostvaruje se na otocima, a ukupna vrijednost kapitalnih troškova ulaganja na otocima jednaka je ili veća od 20.000.000,00 kuna ili
6. za projekte koji spadaju u područje poljoprivredne proizvodnje i ribarstva, a ukupna vrijednost kapitalnih troškova ulaganja jednaka je ili veća od 20.000.000,00 kuna.

**KRITERIJI ZA ODABIR STRATEŠKIH PROJEKATA**

**- javni investicijski projekt zainteresirani investitor prijavljuje Ministarstvu gospodarstva:**

MINISTARSTVO GOSPODARSTVA, Ulica grada Vukovara 78, 10000 Zagreb

T +385 1 61 06 924, F +385 1 61 09 118, E sip-strateski@mingo.hr

 ►

**- javni ili privatni investicijski projekt iz područja energetike, zainteresirani investitor prijavljuje Centru za praćenje poslovanja energetskog sektora i investicija:**

CENTAR ZA PRAĆENJE POSLOVANJA ENERGETSKOG SEKTORA I INVESTICIJA, Miramarska 24, 10000 Zagreb

T +385 1 64 30 600, F +385 1 64 30 626, E cei@cei.hr

**1. POSTUPAK PRIJAVE INVESTICIJSKOG PROJEKTA**

Zainteresirani investitor (Republika Hrvatska, jedinica lokalne i područne (regionalne) samouprave, fizička osoba, trgovac pojedinac te svaka druga domaća i strana pravna osoba prijavljuje projekt radi njegova proglašenja strateškim projektom nadležnom administrativnom tijelu putem Obrasca za prijavu strateških projekata

**- privatni i javno-privatni projekt zainteresirani investitor prijavljuje Agenciji za investicije i konkurentnost**

AGENCIJA ZA INVESTICIJE I KONKURENTNOST, Prilaz Gjure Deželića 7, 10000 Zagreb

T +385 1 62 86 816, F +385 1 62 86 829, E strateski@aik-invest.hr

Sadržaj prijave:

-opis projekta i detaljno objašnjenje o ispunjavanju kriterija za odabir strateškog projekta (članak 5. Zakona);

-elaborat koji sadrži:

1. idejni opis, status i lokaciju projekta;
2. investicijski plan za razdoblje od najmanje pet godina;
3. dokaze o financijskoj sposobnosti koji uključuju revidirano godišnje financijsko izvješće za prethodnu godinu ako zainteresirani investitor podliježe obvezi revizije, odnosno godišnje izvješće na propisanim obrascima za zainteresirane investitore koji ne podliježu reviziji, poslovna izvješća za tromjesečje koje prethodi predaji prijave projekta, obrasce BON 1 i BON 2 ne starije od 30 dana, te strukturu potraživanja i obveza zainteresiranog investitora na dan predaje prijave projekta;
4. u slučaju kada je zainteresirani investitor za potrebe projekta osnovao društvo posebne namjene koje posluje kraće od šest mjeseci na području Republike Hrvatske, osnivač društva dužan je dostaviti podatke o financijskoj sposobnosti ovjerene od nadležnog tijela u državi sjedištu investitora, a posebice: revidirano financijsko izvješće za posljednje dvije godine poslovanja, podatke o solventnosti ovjerene od strane nadležne bankarske/financijske institucije, te osnovne financijske pokazatelje poslovanja za posljednje dvije godine ako je pravna osoba osnivač ili jedan od osnivača društva
5. detaljan profil društva, uključujući povezana društva te referentnu listu;
6. potvrdu da je ispunio obvezu plaćanja dospjelih poreznih obveza, obveza za mirovinsko i zdravstveno osiguranje i drugih javnih davanja;
* točke 3. – 6. elaborata ne odnose se na javne investicijske projekte

Sadržaj prijave potencijalnog strateškog projekta uključuje i dodatne dokumente, podatke i dokaze o projektu važne za odabir investitora za realizaciju potencijalnog strateškog projekta.

**2. ADMINISTRATIVNA PROVJERA PRIJAVE**

Nadležno administrativno tijelo obavlja administrativnu provjeru zaprimljene prijave:

Nadležno tijelo može tražiti od središnjih tijela državne uprave za koje je utvrđeno da priprema i provedba projekta djelomično ili potpuno spada u njihovu nadležnost da u roku od 10 dana daju stručno mišljenje na zaprimljenu prijavu i predmetnu dokumentaciju te pisanu pozitivnu ili negativnu ocjenu o prihvatljivosti prijedloga strateškog projekta.

Urednu i potpunu prijavu nadležno administrativno tijelo upućuje na razmatranje Povjerenstvu za procjenu i utvrđivanje prijedloga strateških projekata.

 ►

Zadaće Operativne skupine:

•utvrđuje propisane postupke koji su potrebni za pripremu i provedbu svakog pojedinog projekta te obavještava zainteresiranog investitora o istima;

•u roku od 60 dana od dana imenovanja članova Operativne skupine izrađuje cjeloviti pregled upravnih i drugih postupaka i radnji koje je potrebno poduzeti u svrhu provedbe projekta, izrađuje popisa akata nužnih za njegovu provedbu te obavještava zainteresiranog investitora i Ministarstvo gospodarstva o istima;

•provodi međuresorno usuglašavanje i koordiniranje aktivnosti u pripremi i izradi akata za provedbu projekta te rokove njihova izvršenja;

•utvrđuje elemente prijedloga Odluke Vlade Republike Hrvatske o proglašenju strateškog projekta koji se upućuje Povjerenstvu.

Povjerenstvo ocjenjuje prijedlog strateškog projekta i predlaže Ministarstvu gospodarstva donošenje Odluke o njegovu uvrštenju na Listu strateških projekata.

**3. UVRŠTENJE NA LISTU STRATEŠKIH PROJEKATA**

 ►

Povjerenstvo donosi Odluku o osnivanju Operativne skupine za pripremu i provedbu pojedinog projekta i imenovanju voditelja Operativne skupine.

Povjerenstvo predlaže Vladi Republike Hrvatske donošenje Odluke o proglašenju strateškog projekta.

**4. PROGLAŠENJE STRATEŠKOG PROJEKTA RH**

Vlada Republike Hrvatske donosi Odluku o proglašenju strateškog projekta Republike Hrvatske koja se objavljuje u »Narodnim novinama«.

 ►

Kad se radi o privatnom investicijskom projektu, Ministarstvo gospodarstva poziva zainteresiranog investitora da dostavi u roku od 60 dana od dana donošenja Odluke Vlade Republike Hrvatske o proglašenju strateškog projekta mjenicu, zadužnicu i dokaz o osiguranim izvorima financiranja u visini vrijednosti najmanje 10% ukupne vrijednosti projekta, koji uključuje bankarsku garanciju domaće/strane banke, i/ili namjenski deponirana oročena novčana sredstva na rok od devet mjeseci. Ministarstvo gospodarstva u suradnji sa Ministarstvom financija izvršiti će provjeru dokumentacije.

•Ako zainteresirani investitor ne dostavi dokumentaciju u roku od 60 dana od dana donošenja Odluke Vlade Republike Hrvatske o proglašenju strateškog projekta, Vlada Republike Hrvatske na prijedlog Povjerenstva donosi Odluku o poništenju Odluke o proglašenju strateškog projekta.

**5. SPORAZUM O PRIPREMI I PROVEDBI PROJEKTA S PRIVATNIM INVESTITOROM**

Ministar gospodarstva u roku od 60 dana od dana donošenja Odluke Vlade Republike Hrvatske o proglašenju strateškog projekta, sklapa s privatnim investitorom Sporazum o pripremi i provedbi projekta uz prethodno mišljenje i suglasnost Ministarstva vanjskih i europskih poslova i Državnog odvjetništva Republike Hrvatske.